Issib ħalliel ma' wiċċha mal-wasla tagħha f'darha fil-Qrendi Il-Pulizija għaddejja bi tfittxija għal raġel li aktar kmieni għall-ħabta tas-2:45 p.m wettaq serqa minn residenza fi Triq it-Tempesta fil-Qrendi. Inewsmalta tinsab infurmata li sid ir-residenza kien dieħel lura f'daru meta sab lill-allegat aggressur ma' wiċċu. L-aggressur ħarab mill-post u s'issa mhux magħruf x'irnexxielu jieħu mir-residenza. Il-Pulizija marret minnufih fil-post u jidher li għaddejjin bi tfittxija għar-raġel. L-investigazzjonijiet tal-Pulzija b'rabta mal-każ għadhom għaddejjin.